Fundur í Rótarýklúbbi Hafnarfjarðar haldin á Zoom fimmtudaginn 22. október 2020.

Fundur nr. 8. á starfsáfinu og nr. 3571 frá stofnun.

Mættir voru 24 félagar og tveir gestir úr öðrum klúbbum.

Gerður Gústafsdóttir var með 3ja mín erindi. Ræddi hún um þær áskoranir sem við nú stöndum frammi fyrir vegna covid-19 og mikilvægi þess að hver og einn hlúi að sér og sínum á þessum tímum.

Gestur fundarins var Soffía Gísladóttir umdæmisstjóri Rótarý á Íslandi. Ræddi hún um ýmis mál m.a. um áherslur núverandi forseta Rótarý international, áherslur hennar sjálfrar, starfið í klúbbunum, kynningarmál og fleira.

Holger Knaack er alþjóðaforseti árin 2020-2021. Soffía Kynnti hann og hans bakgrunn. Þema Holgers er Rotary opens oppertunities – Rótarý opnar gáttir. Ræddi um tækifæri sín sem umdæmisstjóra og þau tækfæri sem Rótarý opnar. Megináherslur Holges er að stækka Rótarý og stofna nýja klúbba. Leggur áherslu á stefnumótun klúbbanna, fjölgun félaga með áherslu á gæði en ekki magn og að standa við loforð um að útrýma mænusótt.

Áherslur Soffíu sem umdæmisstjóra eru: Stígum stolt fram. Hún lagði áherslu á að við séum stolt af því að vera félagar. Vera dugleg að nota pinnann, segja frá Rótarý, vera stolt af fjórprófinu en það er lýsandi fyrir Rótarýfólk. Hún nefndi að við ættum t.d. að vera stolt af því að Afríka orðin laus við mænusótt og því að kona hefur nú verið tilnefnd alheimsforseti Rótarý 2022-23.

Þá ræddi hún starfið í klúbbunum og þau áhrif sem covid hefur á það. Margir nota fjarfundabúnað og hefur það gengi vel. Kynninganefnd var stofnuð í haust. Guðrún Ragnarsdóttir stýrir nefndinni. Með henni voru rit- og vefnefnd sameinaðar. Hægt að leita til nefndarinnar með að fá kynningarefni.

Ræddi félagaþróun og aldursdreifingu og kynjaskiptingu. Þá fór hún yfir áherslur í stofnun nýrra klúbba. M.a. rætt um fjölgun klúbba í stærri sveitarfélögum. rætt um rotaryact klúbba með tengingu við Háskóla, netklúbba vegna covid, klúbbar sem sameina félagssvæði sveitarfélaga og blandaðir klúbbar sem funda til skiptis í raunheimum og á netinu.

Ræddi um fræðslumál og leiðtogafræðslu en umdæmisleiðbeinandi er Rannveig Björnsdóttir. Hvatti hún til þess að félagar noti fræðslugátt Rotary international- Rotary learning center.

Loks ræddi Soffía um verkefnasjóðurinn tilgang hans og verkefni en þau eru m.a. að styðja við samfélagsverkefni í nærumhverfi í samstarfi við og að frumkvæði Rótarý klúbba.

Fundið slitið með hefðbundnum hætti kl. 13:10.